b"\n_START_ARTICLE_\nEuropos Komisijos delegacijos tre\xc4\x8diosiose \xc5\xa1alyse\n_START_PARAGRAPH_\nEuropos S\xc4\x85junga vykdo dviej\xc5\xb3 pagrindini\xc5\xb3 tip\xc5\xb3 politik\xc4\x85 jai nepriklausan\xc4\x8di\xc5\xb3 valstybi\xc5\xb3 at\xc5\xbevilgiu: ekonomin\xc4\x99 politik\xc4\x85 per prekybos sutartis ir vystym\xc4\x85 bei humanitarin\xc4\x99 pagalb\xc4\x85; u\xc5\xbesienio ir saugumo politik\xc4\x85 per bendr\xc4\x85 u\xc5\xbesienio ir saugumo politik\xc4\x85 bei Europos saugumo ir gynybos politik\xc4\x85._NEWLINE_Tarptautin\xc4\x97s teis\xc4\x97s po\xc5\xbei\xc5\xabriu Europos S\xc4\x85junga yra juridinis asmuo, kuris gali u\xc5\xbemegzti savaranki\xc5\xa1kus diplomatinius santykius. Joms diplomatini\xc5\xb3 santyki\xc5\xb3 srityje atstovauja Komisija, kurios atstovyb\xc4\x97s u\xc5\xbesienyje yra vadinamos Europos Komisijos delegacijomis.\n_START_SECTION_\nPersonalas\n_START_PARAGRAPH_\nPerson\xc3\xa3las [lot. personalis \xe2\x80\x93 asmeninis]: 1. \xc4\xafstaigos, \xc4\xafmon\xc4\x97s, organizacijos darbuotojai, nariai; 2. tarnautojai, sudarantys 1 profesin\xc4\x99 kategorij\xc4\x85, pvz., medicinos. Europos S\xc4\x85jungos Komisij\xc5\xb3 delegacij\xc5\xb3 personalas yra sudarytas i\xc5\xa1 vie\xc5\xa1ojo sektoriaus tarnautoj\xc5\xb3.\n_START_SECTION_\nPersonalo ir jo veiklos finansavimo ypatumai\n_START_PARAGRAPH_\nEuropos Komisijos delegacijos personalas yra finansuojamos i\xc5\xa1 Europos S\xc4\x85jungos biud\xc5\xbeeto, administravimui skirt\xc5\xb3 l\xc4\x97\xc5\xa1\xc5\xb3 (kuri 2007 - 2011 met\xc5\xb3 perspektyvoje sudar\xc4\x97 6% viso Europos S\xc4\x85jungos biud\xc5\xbeeto, o j\xc5\xb3 vykdoma veikla, i\xc5\xa1 l\xc4\x97\xc5\xa1\xc5\xb3 skirt\xc5\xb3 i\xc5\xa1or\xc4\x97s veiksmams ir pasirengimui narystei, kurios sudaro ma\xc5\xbedaug 8 procentus viso ES biud\xc5\xbeeto._NEWLINE__NEWLINE_Iki Lisabonos Sutarties \xc4\xafsigaliojimo, Europos S\xc4\x85jungos biud\xc5\xbeete atskirai nurodomos dvi i\xc5\xa1laid\xc5\xb3 r\xc5\xab\xc5\xa1ys: privalomosios ir neprivalomosios i\xc5\xa1laidos. 'Privalom\xc4\x85sias i\xc5\xa1laidas sudaro asignavimai i\xc5\xa1mokoms, kurios turi b\xc5\xabti i\xc5\xa1mok\xc4\x97tos per biud\xc5\xbeetinius metus. Neprivalomosios i\xc5\xa1laidos, arba asignavimai \xc4\xafsipareigojimams, apima l\xc4\x97\xc5\xa1as, kurias institucijos gali skirti per biud\xc5\xbeetinius metus, ta\xc4\x8diau jos neb\xc5\xabtinai turi b\xc5\xabti i\xc5\xa1mok\xc4\x97tos per tuos metus, tod\xc4\x97l \xc5\xa1i eilut\xc4\x97 paprastai gerokai didesn\xc4\x97 u\xc5\xbe privalom\xc4\x85sias i\xc5\xa1laidas. Europos Komisijos delegacijos finansavimas \xc4\xaf\xc4\x97jo \xc4\xaf privalom\xc5\xb3j\xc5\xb3 i\xc5\xa1laid\xc5\xb3 sud\xc4\x97t\xc4\xaf._NEWLINE__NEWLINE_ES biud\xc5\xbeetas sudaromas kiekvieniems finansiniams metams, bet nuo 1988 m. taikomas ir vidutin\xc4\x97s trukm\xc4\x97s (septyneri\xc5\xb3 met\xc5\xb3) pajam\xc5\xb3 ir i\xc5\xa1laid\xc5\xb3 planavimas \xe2\x80\x93 sudaromos vadinamosios finansin\xc4\x97s perspektyvos. Jomis remiantis formuojamas kasmetinis biud\xc5\xbeetas._NEWLINE__NEWLINE_Lisabonos sutartyje pripa\xc5\xbe\xc4\xafstama, kad daugiamet\xc4\x97 finansin\xc4\x97 programa tampa teisi\xc5\xa1kai privalomu aktu, priimamas taikant speciali\xc4\x85 teis\xc4\x97k\xc5\xabros proced\xc5\xabr\xc4\x85._NEWLINE__NEWLINE_Beje, Sutarties d\xc4\x97l Europos S\xc4\x85jungos veikimo 312 straipsnyje nustatyta, kad \xe2\x80\x9edaugiamete finansine programa u\xc5\xbetikrinama, kad Europos S\xc4\x85jungos i\xc5\xa1laidos b\xc5\xabt\xc5\xb3 planingai pl\xc4\x97tojamos nevir\xc5\xa1ijant jos nuosav\xc5\xb3 i\xc5\xa1tekli\xc5\xb3\xe2\x80\x9c ir kad \xe2\x80\x9eEuropos S\xc4\x85jungos metinis biud\xc5\xbeetas atitinka daugiamet\xc4\x99 finansin\xc4\x99 program\xc4\x85\xe2\x80\x9c \xe2\x80\x93 taip nustatomas finansin\xc4\x97s drausm\xc4\x97s pagrindas.\xc5\xa0iame straipsnyje taip pat nustatyta, kad \xe2\x80\x9efinansin\xc4\x97 programa nustato did\xc5\xbeiausi\xc4\x85 metin\xc4\x99 l\xc4\x97\xc5\xa1\xc5\xb3 sum\xc4\x85, skirt\xc4\x85 finansiniams \xc4\xafsipareigojimams pagal i\xc5\xa1laid\xc5\xb3 kategorij\xc4\x85 vykdyti ir did\xc5\xbeiausi\xc4\x85 metin\xc4\x99 i\xc5\xa1laid\xc5\xb3 sum\xc4\x85 mok\xc4\x97jim\xc5\xb3 asignavimams vykdyti\xe2\x80\x9c ._NEWLINE__NEWLINE_Be to, Lisabonos sutartyje teigiama, kad \xe2\x80\x9efinansin\xc4\x97 programa nustato visas kitas skland\xc5\xbeiai metin\xc4\x97s biud\xc5\xbeeto proced\xc5\xabros eigai reikalingas nuostatas\xe2\x80\x9c \xe2\x80\x93 taip \xc4\xafgyvendinama dauguma dabartinio tarpinstitucinio susitarimo tiksl\xc5\xb3. Taigi, Europos Komisijos diplomatiniai vienetai \xc5\xa1iuo metu yra finansuojami nebe i\xc5\xa1 privalom\xc5\xb3j\xc5\xb3 i\xc5\xa1laid\xc5\xb3, o i\xc5\xa1 i\xc5\xa1laid\xc5\xb3, skirt\xc5\xb3 administravimui, kuri\xc5\xb3 procentas yra nurodomas daugiamet\xc4\x97je metin\xc4\x97je perspektyvoje.\n_START_SECTION_\nPersonalo formavimas, kontrol\xc4\x97s ir atskaitomyb\xc4\x97s mechanizmai\n_START_PARAGRAPH_\nVeiklos kontrol\xc4\x97. Iki Lisabonos sutarties \xc4\xafsigaliojimo, visos Europos S\xc4\x85jungos delegacijos buvo atskaitingos institucijai, kurios ribose ji buvo \xc4\xafsteigta. Europos Komisijos atstovyb\xc4\x97 buvo atskaitinga tik Europos Komisijai, tiksliau konkretiems (pagal politikos sritis) Europos Komisijos Generaliniams Direktoratams._NEWLINE_Finansin\xc4\x97 ES delegacij\xc5\xb3 kontrol\xc4\x97 buvo pavesta ES Audito R\xc5\xabmams (tai i\xc5\xa1liko ir \xc4\xafsigaliojus Lisabonos sutar\xc4\x8diai)._NEWLINE__NEWLINE_Nors Lisabonos sutartimi visos Europos Komisijos delegacijos buvo pervadintos Europos S\xc4\x85jungos, jos vis dar i\xc5\xa1liko atskaitingos Europos Komisijai._NEWLINE_\xc4\xaesteigiama nauja institucija \xe2\x80\x93 Europos S\xc4\x85jungos i\xc5\xa1or\xc4\x97s veiksm\xc5\xb3 tarnyba, kuri savo ruo\xc5\xbetu yra pavaldi vyriausiajam \xc4\xafgaliotiniui u\xc5\xbesienio reikalams ir saugumo politikai (\xc5\xa1i institucija yra pavaldi Europos Komisijai.)_NEWLINE__NEWLINE_Visos komisijos delegacijos tampa pavald\xc5\xbeios nebe Generaliniams Direktoratams, o vyriausiajam \xc4\xafgaliotiniui u\xc5\xbesienio ir saugumo politikai bei tampa Europos i\xc5\xa1or\xc4\x97s ir veiksm\xc5\xb3 tarnybos strukt\xc5\xabrine dalimim, nors ir i\xc5\xa1saugo savo personal\xc4\x85, padalini\xc5\xb3 strukt\xc5\xabr\xc4\x85 ir kt._NEWLINE_Kiekvienai ES delegacijai vadovauja delegacijos vadovas, kuriam pavaldus visas delegacijos personalas. Delegacij\xc5\xb3 vadovai atsiskaito vyriausiojo \xc4\xafgaliotinio personalo skyriams delegacijose, kurie \xc4\xafeina \xc4\xaf Europos i\xc5\xa1or\xc4\x97s ir veiksm\xc5\xb3 tarnybos strukt\xc5\xabr\xc4\x85._NEWLINE__NEWLINE_Po Lisabonos sutarties \xc4\xafsigaliojimo, delegacijose dirba tiek \xc4\xafprastinis delegacij\xc5\xb3 personalas, tiek Europos i\xc5\xa1or\xc4\x97s ir veiksm\xc5\xb3 tarnybos personalas (\xc4\xafskaitant delegacij\xc5\xb3 vadovus), tiek personalas i\xc5\xa1 atitinkam\xc5\xb3 Komisijos tarnyb\xc5\xb3. Visas personalas pavaldus delegacijos vadovui._NEWLINE_Europos i\xc5\xa1or\xc4\x97s ir veiksm\xc5\xb3 tarnybos personalas yra komplektuojamas i\xc5\xa1 trij\xc5\xb3 \xc5\xa1altini\xc5\xb3: atitinkam\xc5\xb3 Tarybos generalinio sekretoriato departament\xc5\xb3, Komisijos departament\xc5\xb3 ir valstybi\xc5\xb3 nari\xc5\xb3."